Document ID: 31989R2226

*****
ΚΑΝΟΝΙΣΜΟΣ (ΕΟΚ) αριθ. 2226/89 ΤΗΣ ΕΠΙΤΡΟΠΗΣ
της 24ης Ιουλίου 1989
που τροποποιεί τον κανονισμό (ΕΟΚ) αριθ. 2330/87 για τις ειδικές διατάξεις που διέπουν την εξαγωγή προϊόντων που χορηγούνται ως κοινοτική επισιτιστική βοήθεια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 για την κοινή οργάνωση των αγορών στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (2), και ιδίως τα άρθρα 13 παράγραφος 2, και 19 παράγραφος 7, καθώς και τις αντίστοιχες διατάξεις των άλλων κανονισμών που αφορούν την κοινή οργάνωση των αγορών των γεωργικών προϊόντων,
τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα εξισωτικά νομισματικά ποσά στο γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (4), και ιδίως το άρθρο 12,
Εκτιμώντας:
ότι με τον κανονισμό (ΕΟΚ) αριθ. 2330/87 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 832/88 (6), θεσπίστηκαν οι ειδικές διατάξεις, σε θέματα πιστοποιητικών και επιστροφών που εφαρμόζονται για τη χορήγηση ως κοινοτικής επισιτιστικής βοήθειας προϊόντων που υπάγονται στον τομέα των σιτηρών, του ρυζιού, των γαλακτοκομικών προϊόντων καθώς και των λιπαρών ουσιών· ότι με βάση την πείρα που αποκτήθηκε και αν ληφθεί υπόψη το ενδεχόμενο της χορήγησης και άλλων προϊόντων, είναι δικαιολογημένο να προβλεφθεί με γενικό τρόπο η εφαρμογή των διατάξεων που διέπουν την κοινοτική επισιτιστική βοήθεια που χορηγείται κατ' εφαρμογή του κανονισμού (ΕΟΚ) αριθ. 3972/86 του Συμβουλίου της 22ας Δεκεμβρίου 1986 για την πολιτική και τη διαχείριση της επισιτιστικής βοήθειας (7), που παρατάθηκε για τελευταία φορά με τον κανονισμό (ΕΟΚ) αριθ. 1750/89 (8) και σύμφωνα με τις γενικές διατάξεις του κανονισμού (ΕΟΚ) αριθ. 2200/87 της Επιτροπής της 8ης Ιουλίου 1987 σχετικά με τις γενικές διατάξεις για τη συγκέντρωση στην Κοινότητα προϊόντων που χορηγούνται ως κοινοτική επισιτιστική βοήθεια (9)· ότι η εφαρμογή αυτή αφορά τα προϊόντα που καλύπτουν οι κανονισμοί για την κοινή οργάνωση των αγορών και αναφέρονται στο άρθρο 1 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 για τις κοινές λεπτομέρειες εφαρμογής του καθεστώτος πιστοποιητικών κατά την εισαγωγή, την εξαγωγή και τον προκαθορισμό για τα γεωργικά προϊόντα (10), όπως τροποποιήθηκε από τον κανονισμό (ΕΟΚ) αριθ. 1903/89 (11) καθώς και του κανονισμού (ΕΟΚ) αριθ. 3665/87 της Επιτροπής της 27ης Νοεμβρίου 1987 για τις κοινές λεπτομέρειες εφαρμογής του καθεστώτος των επιστροφών κατά την εξαγωγή των γεωργικών προϊόντων (12), όπως τροποποιήθηκε από τον κανονισμό (ΕΟΚ) αριθ. 3993/88 (13)·
ότι ο παρών κανονισμός είναι σύμφωνος με τη γνώμη της Επιτροπής Διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 2330/87 αντικαθίσταται από το ακόλουθο κείμενο:
«Άρθρο 1
Οι διατάξεις του παρόντος κανονισμού, με την επιφύλαξη ειδικών διατάξεων παρέκκλισης που εκδίδει η Επιτροπή για ειδικές ενέργειες εφαρμόζονται κατά την εξαγωγή προϊόντων που καλύπτουν οι κανονισμοί για τη κοινή οργάνωση της αγοράς που προβλέπει το άρθρο 1 των κανονισμών (ΕΟΚ) αριθ. 3719/88 (*) της Επιτροπής και 3665/87, εφόσον τα προϊόντα αυτά χορηγούνται ως κοινοτική επισιτιστική βοήθεια κατ' εφαρμογή του κανονισμού (ΕΟΚ) αριθ. 3972/86 και σύμφωνα με τις γενικές διατάξεις του κανονισμού (ΕΟΚ) αριθ. 2200/87.
(*) ΕΕ αριθ. L 331 της 2. 12. 1988, σ. 1.».
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1989.

Labels: 3
5
6